open-index/open-wikipedia-markdown huggingface dataset:
Liber Graecus

Το ***Liber Graecus*** ήταν εγχειρίδιο της αρχαίας ελληνικής γλώσσας από την Αυστρία. Το λατινικό του όνομα σημαίνει απλά *Ελληνικό βιβλίο*.

Γράφτηκε από το 1930 από τους αυστριακούς φιλολόγους Emil Gaar, Mauriz Schuster και Ferdinand Schupp, και χρησιμοποιούταν σχεδόν αποκλειστικά για δεκαετίες. Την όγδοη έκδοση την επιμελήθηκε το 1968 ο Konrad Holeschofsky. Η τελευταία έκδοση, η δέκατη, κυκλοφόρησε το 1984. 

Το βιβλίο χωρίζεται σε 42 μαθήματα που προετοιμάζουν για την επόμενη φάση της ανάγνωσης πρωτότυπων κλασικών κειμένων. Αυτό οφείλεται στις μικρές ενότητες και στήν προτίμηση (από την αρχή και όσο το δυνατόν) σε πρωτότυπες προτάσεις. Γίνεται παράλληλα και μια εισαγωγή στον πολιτισμό των Ελλήνων. Διδάσκεται μόνο η αττική διάλεκτος. Το δεύτερο μέρος παρέχει όλες τις απαραίτητες λέξεις και τα γραμματικά παραδείγματα από τη φωνολογία, τη μορφολογία και τη σύνταξη.

## Εξωτερικοί σύνδεσμοι
*Λήψη του βιβλίου

Κατηγορία:Αυστρία
Κατηγορία:Βιβλία
κατηγορία:Αρχαία ελληνική γλώσσα
Κόμμα Εθνικής Σωτηρίας

Το **Κόμμα Εθνικής Σωτηρίας** (Millî Selâmet Partisi, MSP) ήταν τουρκικό, ισλαμικό, πολιτικό κόμμα της δεκαετίας του 1970. 

Ιδρύθηκε στις 11 Οκτωβρίου 1972 και αποτελούσε ουσιαστικά συνέχεια του κόμματος Εθνικής Τάξης, που είχε απαγορευτεί από τις Αρχές, λόγω των πολιτικών του θέσεων (Ισλαμισμός). Αν και ουσιαστικός ηγέτης ήταν ο Νετσμετίν Ερμπακάν, ο Σουλεϊμάν Αρίφ Εμρέ, υπέγραψε ως πρόεδρος το καταστατικό του νέου κόμματος. Ο  Ερμπακάν έγινε Πρόεδρος του κόμματος στις 20 Οκτωβρίου του 1973.

Η ακμή του κόμματος, τουλάχιστον όσον αφορά, τα εκλογικά αποτελέσματα, ήταν στις εκλογές του 1973 όταν κατετάγη τέταρτο, με  11.8%  και 48 βουλευτές.

Το κόμμα συμμετείχε στη κυβέρνηση του Μπουλέντ Ετσεβίτ που σχηματίστηκε από τις εκλογές με τον Ερμπακάν να αναλαμβάνει τη θέση του Αντιπροέδρου. Το κόμμα, όπως και η πλειοψηφία των αστικών κομμάτων της Τουρκίας της περιόδου εκείνης, στήριξαν την εισβολή της Τουρκίας στη Κύπρο. Ο Ερμπακάν σαν αντιπρόεδρος της κυβέρνησης είχε δηλώσει το 1975 ότι το Κόμμα Εθνικής Σωτηρίας στηρίζει την ανακήρυξη ανεξάρτητου τουρκοκυπριακού κράτους - ως τη μόνη λύση για να προστατευτούν τα δικαιώματα των Τουρκοκυπρίων. Η συμμαχία των δυο κομμάτων, δεν κράτησε παρά μόνο 10 μήνες, όταν στις 3 Σεπτεμβρίου 1974 ο Μπουλέντ Ετσεβίτ δήλωσε ότι οι πολιτικές θέσεις των δυο κομμάτων δεν μπορούν πλέον να συμβαδίσουν και παραιτήθηκε.

Στις επόμενες εκλογές που συμμετείχε, αυτές του 1977, σημείωσε κάμψη, συγκεντρώνοντας το  8.56% των ψήφων ενώ εξέλεξε τους μισούς βουλευτές (24). Παρόλα αυτά, κλήθηκε να συμμετάσχει και πάλι σε κυβέρνηση συνασπισμού, (1975 - 1977) (1977 - 1978) (1979 - 1980) με Πρωθυπουργό, τον Σουλεϊμάν Ντεμιρέλ. 

Το κόμμα, όπως και όλα τα πολιτικά κόμματα, ανέστειλαν την λειτουργίας τους, μετά το στρατιωτικό πραξικόπημα του 1980.

Τα ερείσματα του κόμματος ήταν οι αγροτικές περιοχές και οι μικρές πόλεις της Ανατολίας, καθώς η επιρροή των θρησκευτικών ηγετών σε αυτές τις περιοχές ήταν πολύ μεγάλη. Εξάλλου, σημαντικές από άποψη επιρροής πολιτικο-θρησκευτικές ομάδες όπως το σουφιστικό τάγμα των Ναχσμπαντί (Naqshbandi), και το κίνημα των Φωτισμένων (Nur movement) υποστήριζαν το κόμμα και βοηθούσαν στη διάδοση των θέσεών του. Με βάση την πολιτική φιλοσοφία του «Εθνικού Οραμάτος», το κόμμα υπεστήριζε μεν την εκβιομηχάνιση, την οικονομική και εμπορική ανάπτυξη της Τουρκίας χωρίς όμως την υποταγή στο δυτικό τρόπο ζωής και σκέψης, και με σεβασμό στις αρχές του Ισλάμ.

## Παραπομπές


Κατηγορία:Κόμματα ισλαμικών αρχών
Κατηγορία:Τουρκικά πολιτικά κόμματα
Κατηγορία:Δεξιά πολιτικά κόμματα
Κατηγορία:Εθνικιστικά κόμματα
Περ Νοέλ

thumb|right|Απεικόνιση του Περ Νοέλ σε παλαιά χριστουγεννιάτικη καρτ-ποστάλ
Ο **Περ Νοέλ** ή και **Παπά Νοέλ** (γαλλ. *Père Noël* / *Papa Noël*), δηλαδή «μπαμπάς-Χριστούγεννα», είναι θρυλικό πρόσωπο των γαλλικών παραδόσεων, που φέρνει δώρα στα παιδιά τα Χριστούγεννα. Στη Γαλλία και σε άλλες γαλλόφωνες χώρες και περιοχές, είναι το αντίστοιχο του «Άι Βασίλη» (*Σάντα Κλάους/Κλως*) του αγγλοσαξονικού κόσμου. Παρά το ότι δημιουργήθηκαν ως διαφορετικά πρόσωπα σε δύο διαφορετικές παραδόσεις, κατέληξαν σήμερα να ταυτίζονται με τον ίδιο χαρακτήρα διατηρώντας το ξεχωριστό τους όνομα. Ο Περ Νοέλ απέκτησε έτσι τα κοινά με τον Άι Βασίλη χαρακτηριστικά της κόκκινης ενδυμασίας και του εργαστηρίου στον Βόρειο Πόλο ή τη Λαπωνία/Ροβανιέμι, ενώ ταξιδεύει με έλκηθρο ταράνδων αντί πάνω σε γαϊδουράκι.

Σύμφωνα με τη γαλλική παράδοση, το βράδυ της Παραμονής των Χριστουγέννων τα παιδιά αφήνουν, προτού πάνε για ύπνο, τα παπούτσια τους δίπλα στο τζάκι γεμάτα με μικρά καρότα και άλλα κεράσματα για το γαϊδουράκι του Περ Νοέλ, τον Γκυ (*Gui*). Ο Περ Νοέλ παίρνει τις προσφορές των παιδιών και αφήνει δώρα στο σπίτι όσων από αυτά είναι καλά παιδιά. Τα δώρα αυτά είναι αρκετά μικρά, ώστε να χωρούν μέσα σε στα παπούτσια: γλυκίσματα, χρήματα ή μικρά παιχνιδάκια.

Ο Περ/Παπά Νοέλ συγχέεται κάποτε και με έναν άλλο πρόσωπο της παραδόσεως: Στην ανατολική Γαλλία (περιοχές Αλσατία και Λωρραίνη), στο Βέλγιο, στην Ελβετία και μέρη της Ανατολικής Ευρώπης υπάρχει η παράλληλη παράδοση κατά τον εορτασμό του *[[Άγιος Νικόλαος|Αγίου Νικολάου]]* στις 6 Δεκεμβρίου. Σε αυτή την παράδοση ο Άγιος Νικόλαος συνοδεύεται από τον **«[[Περ Φουετάρ]]»** (*Le Père Fouettard*), που με άλλες ονομασίες συναντάται και στη λαογραφία του γερμανόφωνου κόσμου (*[[Κνεχτ Ρούπρεχτ]]* ή *Belsnickel*, στην Αυστρία *[[Κράμπους]]*), αλλά και στην Ολλανδία και τη Φλάνδρα (*[[Ζβάρτε Πιτ]]*). Ο Περ Φουετάρ είναι μια «μοχθηρή» μαυροντυμένη μορφή, που συνοδεύει τον Άγιο Νικόλαο και δέρνει τα παιδιά που είχαν κακή συμπεριφορά.

Στην Αργεντινή, την Ουρουγουάη και τη Βραζιλία, εξαιτίας της επιρροής του γαλλικού πολιτισμού τον 19ο αιώνα, υιοθετήθηκε το όνομα *Papá(i) Noel*, σε αντίθεση π.χ. με τον *Pai Natal* της Πορτογαλίας. Ακόμα και στην αλλόθρησκη Τουρκία υπάρχει ο «Νοέλ Μπαμπά», που δίνει δώρα σε παιδιά και μεγάλους την Πρωτοχρονιά.

Στην παράδοση των (γαλλικής καταγωγής) Κέιτζεν (*Cajun*) της Λουιζιάνας δημιουργήθηκε μια μοναδική εκδοχή του Παπά Νοέλ, με στοιχεία του «Σάντα Κλως», σύμφωνα με την οποία φθάνει στα σπίτια μέσα σε μια πιρόγα που σέρνουν οκτώ αλιγάτορες. Η επίσκεψή του σε κάποιες οικογένειες ακολουθείται, την παραμονή της Πρωτοχρονιάς, από την άφιξη μιας μορφής που αποκαλείται «Λα Κριστίν» (*La Christine*), η οποία φέρνει γλυκίσματα και καρύδια. Σε άλλα μέρη η Λα Κριστίν είναι απλώς μια άλλη ονομασία για τον Σάντα Κλως.

## Παραπομπές


## Πηγές
* Bowler, Gerry: *The World Encyclopedia of Christmas*, έκδ. McClelland & Stewart, Οκτώβριος 2004

Κατηγορία:Γαλλική μυθολογία
Κατηγορία:Χριστούγεννα στη Γαλλία
Νεοχώρι Ημαθίας

Το **Νεοχώρι** είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - Ιστορικά στοιχεία
[μικρογραφία|259x259εσ|Χάρτης της λίμνης - βάλτου Γιαννιτσών την περίοδο του [Μακεδονικός Αγώνας|Μακεδονικού Αγώνα]]
Το Νεοχώρι βρίσκεται κοντά στα όρια με την Περιφερειακή Ενότητα Πέλλας, στην πεδιάδα των Γιαννιτσών σε υψόμετρο 11 μέτρα. Απέχει περίπου 5 χλμ. Β. από τη Αλεξάνδρεια (έδρα του δήμου), 20 χλμ. Ν. από τα Γιαννιτσά και 54 χλμ. Δ. από την Θεσσαλονίκη (μέσω Εγνατίας Οδού) ενώ δυτικά από το χωριό περνάει η επαρχιακή οδός Αλεξάνδρειας - Γιαννιτσών. Επί τουρκοκρατίας αναφερόταν ως *Νιχώρι* και ήταν στα ανατολικά της λίμνης – βάλτου των Γιαννιτσών η οποία αποξηράνθηκε το 1932 - 1936 ενώ ιστορικά συμπεριλαμβάνεται στα χωριά της περιοχής του Ρουμλουκίου.

## Διοικητικά - Πληθυσμιακά στοιχεία
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 να προσαρτάται στην τότε κοινότητα Γιδά. Το 1966 με το ΦΕΚ 91Α - 26/04/1966 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Νεοχωρίου η οποία υπάγεται στη Δημοτική Ενότητα Αλεξάνδρειας του Δήμου Αλεξάνδρειας ενώ σύμφωνα με την απογραφή του 2011 απογράφησαν 536 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Αλεξάνδρειας
Κορυφή Ημαθίας

Η **Κορυφή** είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - ιστορικά στοιχεία
Η Κορυφή βρίσκεται στην πεδιάδα του Αλιάκμονα και στα βόρεια του ποταμού σε υψόμετρο 14 μέτρα. Απέχει περίπου 8 χλμ. ΝΑ. από τη Αλεξάνδρεια (έδρα του δήμου), 29 χλμ. Ν.-ΝΑ. από τα Γιαννιτσά και 53 χλμ. Δ. από την Θεσσαλονίκη. Ανατολικά του χωριού περνάει η σιδηροδρομική γραμμή Πειραιά-Θεσσαλονίκης ενώ νοτιοδυτικά η Εγνατία Οδός. Οι κάτοικοί του ασχολούνται κυρίως με τη γεωργία (καλλιεργούν ροδάκινα, μήλα, αχλάδια, ζαχαρότευτλα κ.α.) και την κτηνοτροφία (εκτρέφουν βοοειδή) ενώ λειτουργούν και βιοτεχίες επεξεργασίας γεωργικών προϊόντων. Ιστορικά συμπεριλαμβάνεται στα χωριά της περιοχής του Ρουμλουκίου.

## Διοικητικά - πληθυσμιακά στοιχεία
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 να ορίζεται έδρα της ομώνυμης νεοϊδρυθείσας κοινότητας. Το 1961 προσαρτήθηκε και ο καταργούμενος οικισμός Νεοχωρόπουλο, που είναι στη δυτική πλευρά της Κορυφής. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Παλαιόχωρα αποτελούν την κοινότητα Κορυφής η οποία υπάγεται στη δημοτική ενότητα Πλατέος του Δήμου Αλεξάνδρειας ενώ σύμφωνα με την απογραφή του 2011 απογράφησαν 1.227 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

* Έχει ενσωματωθεί και το Νεοχωρόπουλο

## Εξωτερικοί σύνδεσμοι

* Μακεδονομάχοι που έχουν καταγωγή από «Κορυφή Ημαθίας» από τον ιστότοπο https://macedonian-fighters.com/
* Αρχειακή περιγραφή για Κορυφή (Ημαθία) από το Εθνικό Ευρετήριο Αρχείων των Γενικών Αρχείων του Κράτους.
* Φωτογραφία:Κούρεμα προβάτων στην Κορυφή Ημαθίας  από την Δημόσια Κεντρική Βιβλιοθήκη της Βέροιας.

## Σημείωση
Στην Κεντρική Μακεδονία και υπάρχει τον Δήμο Κιλκίς υπάρχει το συνώνυμο χωριό Κορυφή.

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Αλεξάνδρειας
Τζέιμς Γκαν

Ο **Τζέιμς Φράνσις Γκαν Τζούνιορ** (**James Francis Gunn Jr.**, γεννημένος στις 5 Αυγούστου 1966) είναι Αμερικανός σκηνοθέτης και στέλεχος. Ξεκίνησε την καριέρα του ως σεναριογράφος στα μέσα της δεκαετίας του 1990, ξεκινώντας από την Troma Entertainment με τους *Tromeo and Juliet* (1997). Στη συνέχεια άρχισε να εργάζεται ως σκηνοθέτης, ξεκινώντας με την ταινία τρόμου-κωμωδίας *Παράσιτα* (2006) και προχωρώντας στο είδος υπερήρωων με τα *Super* (2010), ''Φύλακες του Γαλαξία'' (2014), *[[Φύλακες του Γαλαξία 2]]* (2017), *[[The Suicide Squad]]* (2021) και *[[Φύλακες του Γαλαξία 3]]* (2023).

Το 2022, η Warner Bros. Discovery προσέλαβε τον Γκαν για να γίνει συμπρόεδρος και συν-διευθύνων σύμβουλος των DC Studios μαζί με τον Πίτερ Σαφράν. Ο Γκαν παράγει κάθε ταινία και τηλεοπτική σειρά του franchise Σύμπαν της DC, στο οποίο ήταν ο δημιουργός της σειράς *[[Creature Commandos (τηλεοπτική σειρά)|Creature Commandos]]* (2024–σήμερα) και ο σκηνοθέτης-σεναριογράφος της ταινίας *[[Superman (ταινία, 2025)|Superman]]* (2025).

Επίσης έγραψε και σκηνοθέτησε τη διαδικτυακή σειρά *James Gunn's PG Porn* (2008–2009), την πρωτότυπη σειρά του HBO Max *[[Peacemaker (τηλεοπτική σειρά)|Peacemaker]]* (2022–σήμερα) και την ξεχωριστή παρουσίαση του Disney+ *[[Οι Φύλακες του Γαλαξία Εορταστικό Αφιέρωμα]]* (2022). Άλλα έργα για τα οποία είναι γνωστός είναι το γράψιμο για το ριμέικ του 2004 του Τζωρτζ Ρομέρο *Ζόμπι, το Ξύπνημα των Νεκρών* (1978), γράφοντας τη ζωντανή μεταφορά του *Σκούμπι-Ντου: Ένας Τετράποδος Ήρωας* (2002) και την συνέχεια του *Σκούμπι-Ντου 2: Τα Τέρατα Απελευθερώθηκαν*  (2004), συγγραφή και παραγωγή της ταινίας τρόμου *The Belko Experiment* (2016), παραγωγή της ταινίας υπερήρωα τρόμου *Brightburn: Ζωντανή Κόλαση* (2019) και συνεισφορά στην ταινία κωμωδίας-ανθολογίας *Movie 43* (2013) (σκηνοθεσία του τμήματος "Beezel") και 2012 hack-and-slash βιντεοπαιχνίδι *Γλειφιτζούρι με Αλυσοπρίονο*.

## Παραπομπές


## Εξωτερικοί Σύνδεσμοι

* Επίσημη ιστοσελίδα
* 

Κατηγορία:Αμερικανοί σκηνοθέτες κινηματογράφου
Κατηγορία:Αμερικανοί παραγωγοί ταινιών
Κατηγορία:Αμερικανοί σεναριογράφοι
Κατηγορία:Αμερικανοί μυθιστοριογράφοι
Τσέσαπικ (Βιρτζίνια)

Το **Τσέσαπικ** (αγγλ. *Chesapeake*) είναι ανεξάρτητη πόλη των Ηνωμένων Πολιτειών Αμερικής (δηλαδή εκτεταμένος δήμος που δεν είναι υπάγεται σε κάποια κομητεία, αλλά αποτελεί ο ίδιος ισοδύναμο κομητείας) στην πολιτεία Βιρτζίνια. Στην απογραφή του 2020, το Τσέσαπηκ είχε πληθυσμό 249.422 κατοίκους και από αυτή την άποψη είναι η δεύτερη μεγαλύτερη πόλη της Βιρτζίνια και η ενενηκοστή μεγαλύτερη των ΗΠΑ.

Το Τσέσαπηκ είναι μέρος της «Μητροπολιτικής Περιοχής Βιρτζίνια Μπητς - Νόρφοκ - Νιούπορτ Νιούζ». Η πόλη ιδρύθηκε το 1963 μετά από τοπικά δημοψηφίσματα που ενέκριναν τη συνένωση του δήμου του Νοτίου Νόρφοκ και του εναπομένοντος μέρους της παλαιάς Κομητείας Νόρφοκ (η οποία είχε ιδρυθεί από το 1691) Ο δήμος του Τσέσαπηκ είναι ο δεύτερος μεγαλύτερος σε έκταση στη Βιρτζίνια και ο 17ος μεγαλύτερος σε όλες τις ΗΠΑ, με εμβαδό 908,95 τετραγωνικά χιλιόμετρα. Περιλαμβάνει λίγη σχετικώς κτισμένη επιφάνεια και πολλές δεκάδες τετραγωνικά χιλιόμετρα αγροτικής γης, προστατευόμενων δασών και υγρότοπων, συμπεριλαμβανομένου σημαντικού μέρους του Εθνικού Καταφύγιου Άγριας Ζωής «Great Dismal Swamp». Εκτείνεται από την αγροτική περιοχή των συνόρων με τη Βόρεια Καρολίνα μέχρι τις προκυμαίες του Χάμπτον Ρόουντς και συνορεύει με τους δήμους των πόλεων Νόρφοκ, Πόρτσμουθ, Σάφοκ και Βιρτζίνια Μπητς. Διαθέτει αρκετά χιλιόμετρα παραθαλάσσιων βιομηχανικών και οικιστικών ιδιοκτησιών.

Το Τσέσαπηκ είναι η έδρα των διεθνών κεντρικών γραφείων της αλυσίδας φθηνών γενικών καταστημάτων *[[Dollar Tree]]*.

## Παραπομπές


## Εξωτερικοί σύνδεσμοι
* Επίσημος ιστότοπος του Δήμου\
* Ιστότοπος για την προαγωγή του τουρισμού

Τσεσαπηκ
Έψιλον Μικροσκοπίου

Ο **ε (έψιλον) Μικροσκοπίου** (*Epsilon Microscopii*, συντομογραφικώς *ε Mic*) είναι ο δεύτερος φωτεινότερος (όπως φαίνεται από τη Γη) αστέρας του νότιου αστερισμού Μικροσκόπιον. Ως αστέρας 4ου-5ου μεγέθους (φαινόμενο μέγεθος +4,71), είναι ορατός με γυμνό μάτι από την Ελλάδα (και τη νότια Ευρώπη γενικότερα) σε σκοτεινές τοποθεσίες τις ασέληνες καλοκαιρινές νύχτες, χαμηλά προς τον νότιο ορίζοντα. Βρίσκεται στο βορειοανατολικό μέρος του αστερισμού του.

Μέχρι σήμερα δεν φαίνεται να έχει κάποιον συνοδό αστέρα. Η ετήσια αστρική ηλιοκεντρική παράλλαξη του ε Μικροσκοπίου είναι 19,7054&nbsp;χιλιοστά του δευτερολέπτου της μοίρας, τιμή που δίνει μια απόσταση από τη Γη περί τα 166&nbsp;έτη φωτός.

Ο αστέρας έχει φασματικό τύπο A1&nbsp;V, δηλαδή είναι ένας νάνος αστέρας της Κύριας Ακολουθίας. Το χρώμα του είναι «καθαρό» λευκό, με δείκτη χρώματος (B-V) = +0,06. Επιπλέον το φάσμα του φωτός του υποδεικνύει μια αυξημένη περιεκτικότητα πυριτίου στην ατμόσφαιρά του, ενώ η περιεκτικότητα σε σίδηρο είναι ίση με την ηλιακή.

Ο ε Μικροσκοπίου έχει μάζα ίση με 2,18 ηλιακές μάζες και διάμετρο ίση με 2,2 ηλιακές διαμέτρους. Η ηλικία του αστέρα εκτιμάται στα 525 εκατομμύρια έτη περίπου. Το απόλυτο μέγεθος του ε Mic είναι +0,97, που σημαίνει ότι η φωτιστική ισχύς του είναι περίπου 35,6 φορές μεγαλύτερη της ηλιακής. Η επιφάνειά του (φωτόσφαιρα) έχει ενεργό θερμοκρασία 9.126&nbsp;K.

Ο ε Μικροσκοπίου απομακρύνεται από τη Γη και το Ηλιακό Σύστημα με ταχύτητα 7,20 χιλιόμετρα ανά δευτερόλεπτο (25.900 χιλιόμετρα την ώρα).

Ιστορικά, ο αστέρας βρισκόταν μέσα στα όρια του μη αποδεκτού σήμερα αστερισμού Αερόστατον (*Globus Aerostaticus*), τον οποίο είχε επινοήσει ο Γάλλος αστρονόμος Ζερόμ Λαλάντ, και μάλιστα ήταν ο φωτεινότερος αστέρας εκείνου του αστερισμού.

## Δείτε επίσης
* Κατάλογος αστέρων του Μικροσκοπίου

## Παραπομπές


Κατηγορία:Αστέρες κύριας ακολουθίας τύπου A
Κατηγορία:Μικροσκόπιον (αστερισμός)
Σαιν Μισέλ ντ΄Εγκίλ

Το **Σαιν Μισέλ ντ΄Εγκυίγ** είναι παρεκκλήσι στο Εγκυίγ, κοντά στο Λε Πουί-αν-Βελαί στη Γαλλία. Το παρεκκλήσι προσεγγίζεται με 268 σκαλοπάτια λαξευμένα στο βράχο. Χτίστηκε το 969 σε ένα ηφαιστειακό βύσμα ύψους 85 μέτρων.  Η επιφάνεια στο πάνω μέρος του βύσματος είναι 57 μέτρα σε διάμετρο. 

Ο επίσκοπος Godescalc του Λε Πουί-αν-Βελαί έχτισε το παρεκκλήσι, για να γιορτάσει την επιστροφή του από το προσκύνημα του Αγίου Ιακώβου το 951.  Το παρεκκλήσι είναι αφιερωμένο στον Αρχάγγελο Μιχαήλ, τον προστάτη των βουνοκορφών και άλλων υψηλών τόπων.

Ένα προϊστορικό ντολμέν αφιερωμένο στον Ερμή από τους Ρωμαίους χτίστηκε πάνω στο ηφαιστειακό βύσμα πριν από την κατασκευή του παρεκκλησίου. Τρεις πέτρες από αυτό το ντολμέν λέγεται ότι είναι ενσωματωμένες στο παρεκκλήσι.

Τον 12ο αιώνα το παρεκκλήσι διευρύνθηκε και προστέθηκαν ένας σηκός, ένας περιπατητικός διάδρομος, δύο πλευρικά παρεκκλήσια, ένας νάρθηκας, μια λαξευμένη πύλη, περισσότερες τοιχογραφίες και ένα καμπαναριό. Το καμπαναριό χτίστηκε στο στυλ του κοντινού καθεδρικού ναού Νοτρ-Νταμ-ντυ-Πουί.

Το 1429, η μητέρα της Ιωάννας της Λωρραίνης, Ιζαμπέλ Ρομέε, πιστεύεται ότι είχε έρθει στην τοποθεσία, για να προσευχηθεί.
Αρχείο:0 1138 Le Puy-en-Velay (Frankreich) - Saint-Michel-d'Aiguiihe.jpg|Παρεκκλήσι Σαιν Μισέλ ντ΄Εγκυίγ
Αρχείο:La-plaine-de-Rome-à-Aiguilhe.jpg|Θέα από το παρεκκλήσι Σαιν Μισέλ ντ΄Εγκυίγ
Αρχείο:Églse saint michel d'aiguilhe 01.jpg|Πρόσοψη του παρεκκλησιού Σαιν Μισέλ ντ΄Εγκυίγ
Αρχείο:Stmichel mini.jpg|Το παρεκκλήσι Σαιν Μισέλ ντ΄Εγκυίγ φωτισμένο τη νύχτα
Αρχείο:Saint-Michel-d'Aiguilhe Chapelle primitive.JPG|Εσωτερικό του παρεκκλησίου Σαιν Μισέλ ντ΄Εγκυίγ
Αρχείο:Églse saint michel d'aiguilhe 08.jpg|Εσωτερικό του παρεκκλησίου Σαιν Μισέλ ντ΄Εγκυίγ
Αρχείο:Chapelle Saint Michel d'Aiguilhe.jpg|Εξωτερικό και πρόσοψη του παρεκκλησίου Σαιν Μισέλ ντ΄Εγκυίγ


## Παραπομπές


## Εξωτερικοί σύνδεσμοι
* 

Κατηγορία:Εκκλησίες στη Γαλλία
Πρόβο

Το **Πρόβο** (αγγλ. *Provo*) είναι πόλη των Ηνωμένων Πολιτειών Αμερικής στην πολιτεία Γιούτα, έδρα της Κομητείας Γιούτα, περίπου 70 χιλιόμετρα νοτίως της Σολτ Λέικ Σίτι. Με πληθυσμό 115.162 κατοίκους στην απογραφή του 2020, το Πρόβο είναι η τέταρτη μεγαλύτερη σε πληθυσμό πόλη της Γιούτα και η κύρια πόλη της «Μητροπολιτικής Περιοχής Πρόβο-Όρεμ», που έχει πληθυσμό πάνω από μισό εκατομμύριο, κάτι που την κατατάσσει τη δεύτερη μεγαλύτερη μητροπολιτική περιοχή στη Γιούτα μετά από εκείνη της πρωτεύουσας Σολτ Λέικ Σίτι. Το Πρόβο βρίσκεται σε υψόμετρο 1.387 μέτρα πάνω από την επιφάνεια της θάλασσας, ανάμεσα στην πόλη Όρεμ στα βόρεια και στην πόλη Σπρίνγκβιλ στα νότια.

Το Πρόβο είναι η έδρα του Πανεπιστημίου Μπρίγκαμ Γιανγκ, ιδιωτικού Α.Ε.Ι. που ανήκει στην Εκκλησία των Μορμόνων. Το μεγαλύτερο παγκοσμίως «Κέντρο Εκπαιδεύσεως Ιεραποστόλων» των Μορμόνων βρίσκεται επίσης στο Πρόβο. Η πόλη αποτελεί εστία για την ανάπτυξη τεχνολογίας στη Γιούτα, με νεοφυείς επιχειρήσεις αξίας αρκετών δισεκατομμυρίων δολαρίων. Η Peaks Ice Arena του Πρόβο ήταν μία από τις εγκαταστάσεις διεξαγωγής των Χειμερινών Ολυμπιακών Αγώνων του 2002, ενώ το Xιονοδρομικό κέντρο Σάντανς βρίσκεται 21 χιλιόμετρα βορειοανατολικά της πόλεως, ανεβαίνοντας το ομώνυμο Φαράγγι του Πρόβο.

Το 2013 το περιοδικό *Forbes* κατέταξε το Πρόβο στο No. 2 στον κατάλογό του με τις καλύτερες πόλεις για επιχειρηματικότητα και σταδιοδρομίες.

## Παραπομπές


## Εξωτερικοί σύνδεσμοι
* Το Πρόβο στα Βικιταξίδια
* Επίσημος ιστότοπος 
* Ιστορικές φωτογραφίες της πόλεως στη Βιβλιοθήκη «Harold B. Lee» του Πανεπιστημίου Μπρίγκαμ Γιανγκ
* Το Πρόβο μέσα από συνεντεύξεις στο C-SPAN

Προβο
Κατηγορία:Έδρες κομητειών της Γιούτα
Π Κασσιόπης

Ο **π (πι) Κασσιόπης** (*Pi Cassiopeiae*, συντομογραφικώς *π Cas*) είναι αστέρας του βόρειου αστερισμού Κασσιόπη. Ως αστέρας 5ου μεγέθους (φαινόμενο μέγεθος +4,95), είναι ορατός με γυμνό μάτι από σκοτεινές τοποθεσίες τις ασέληνες νύχτες, τους περισσότερους μήνες του έτους, από τις περισσότερες χώρες της Γης. Βρίσκεται στο νοτιότατο μέρος του αστερισμού του, πολύ κοντά στο σύνορο με τον αστερισμό Ανδρομέδα.

[thumb|left|[Καμπύλη φωτός του π Κασσιόπης, σχεδιασμένη από δεδομένα του *[[TESS]]*]]
Είναι φασματοσκοπικώς διπλός αστέρας, δηλαδή στην πραγματικότητα είναι ένα σύστημα δύο αστέρων που βρίσκονται τόσο κοντά ο ένας στον άλλο, ώστε δεν μπορούν να διαχωρισθούν οπτικώς ακόμα και από τα ισχυρότερα τηλεσκόπια. Διακρίνονται όμως εξαιτίας του φαινομένου Ντόπλερ στο φάσμα του π οι φασματικές γραμμές του κάθε αστέρα, παρά το ότι τα μέλη του ζεύγους αυτού έχουν τον ίδιο ακριβώς φασματικό τύπο, επειδή περιστρέφονται με υψηλές ταχύτητες (περίπου 120 χιλιόμετρα ανά δευτερόλεπτο) γύρω από το κοινό κέντρο μάζας τους, μία φορά κάθε 47 ώρες 8 λεπτά και 27 δευτερόλεπτα. Για τον ίδιο λόγο, αμφότεροι οι αστέρες του ζεύγους έχουν προσεγγιστικά ελλειψοειδές αντί σφαιρικό σχήμα, γεγονός που προκαλεί μια περιοδική μικρή μεταβλητότητα στο φως του π Ανδρομέδας όπως μετρείται στη Γη (0,02 του μεγέθους) με περίοδο το ήμισυ της περιόδου περιφοράς των μελών του ζεύγους γύρω από το κοινό κέντρο μάζας τους. Ο φασματικός τύπος του καθενός είναι A5&nbsp;V, δηλαδή είναι νάνοι αστέρες της Κύριας Ακολουθίας. Το χρώμα τους είναι λευκό, με δείκτη χρώματος (B–V) = +0,171, που αντιστοιχεί σε επιφανειακή θερμοκρασία 8.400 ± 300 K. Συνεπώς, με διάμετρο του κάθε αστέρα σχεδόν διπλάσια εκείνης του Ήλιου, το όλο σύστημα έχει φωτιστική ισχύ περίπου 44 φορές μεγαλύτερη της ηλιακής. Επίσης οι δύο αστέρες έχουν πολύ παραπλήσια μάζα, 1,87 ηλιακή μάζα ο μεγαλύτερος και 1,82 ο μικρότερος. Η ηλικία αμφότερων εκτιμάται σε 251 εκατομμύρια έτη περίπου.

Το όλο σύστημα του π Κασσιόπης απομακρύνεται από τη Γη και το Ηλιακό Σύστημα με ταχύτητα 12,9 ± 0,8 χιλιόμετρα ανά δευτερόλεπτο (46.400 ± 2.900 χιλιόμετρα την ώρα).

Λίγο πιο μακριά από το σύστημα, σε προβαλλόμενη απόσταση από αυτό 1.700 αστρονομικών μονάδων, υπάρχει ένας τρίτος αστέρας, που έχει ταυτοποιηθεί ως πιθανός λευκός νάνος και μοιράζεται την κίνηση του ζεύγους στον χώρο. Η ηλικία αυτού του τρίτου αστέρα ως λευκού νάνου έχει εκτιμηθεί σε περίπου μισό δισεκατομμύριο έτη.

## Παραπομπές

Κατηγορία:Αστέρες κύριας ακολουθίας τύπου A
Κατηγορία:Φασματοσκοπικώς διπλοί αστέρες
Κατηγορία:Κασσιόπη (αστερισμός)
Λιανοβέργι Ημαθίας

Το **Λιανοβέργι** ή **Λειανοβέργι****** είναι κωμόπολη της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - Ιστορικά στοιχεία
Το Λιανοβέργι βρίσκεται στα όρια με την Περιφερειακή Ενότητα Θεσσαλονίκης, στην πεδιάδα του Αλιάκμονα και στα βόρεια του ποταμού σε υψόμετρο 10 μέτρα. Απέχει περίπου 6 χλμ. Α. από τη Αλεξάνδρεια (έδρα του δήμου) και 48 χλμ. Δ. από την Θεσσαλονίκη ενώ ανατολικά/δίπλα του είναι το Πλατύ και νότια η Κορυφή. Στη νοτιοδυτική του άκρη είναι ο Σιδηροδρομικός Σταθμός της γραμμής Θεσσαλονίκης - Φλώρινας και στα βόρεια περνάει η πρώην ΕΟ Αθηνών - Θεσσαλονίκης. Ενοριακός ναός είναι η εκκλησία της Μεταμόρφωσης του Σωτήρα που υπάγεται στην Ιερά Μητρόπολη Ναούσης, Βεροίας και Καμπανίας.

Αναφέρεται από την τουρκοκρατία (μαζί με το διπλανό Παλαιοχώρι) και ήταν στα νοτιοανατολικά της λίμνης – βάλτου των Γιαννιτσών η οποία αποξηράνθηκε το 1932 - 1936 ενώ ιστορικά συμπεριλαμβάνεται στα χωριά της περιοχής του Ρουμλουκίου. Υπαγόταν στον καζά Θεσσαλονίκης της τότε Οθωμανικής Αυτοκρατορίας. Ο Alexander Sinve (στο βιβλίο *"Les Grecs de l' Empire Ottoman. Etude Statistique et Ethnographique"*) το 1878 έγραψε ότι 156 Έλληνες ζούσαν στο Λιανόβερι της Επισκοπής Καμπάνης*.* Σύμφωνα με αναφορά του Δημητρίου Σάρρου του 1906 , "*το Λιανοβέρι ( Λιανοβέργι ) είναι ένα ελληνόφωνο χωριό της επισκοπής Κουλακίων με 175 κατοίκους με ελληνική συνείδηση. Στο χωριό λειτουργεί δημοτικό ελληνικό μικτό σχολείο με 24 μαθητές και 1 δάσκαλο"*.

## Διοικητικά - Πληθυσμιακά στοιχεία
Το Λιανοβέργι αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918, γραμμένη ως *Λιανοβέρι*, να προσαρτάται στην τότε κοινότητα Γιδά (σημερινή Αλεξάνδρεια). Το 1926 με το ΦΕΚ 401Α - 12/11/1926 μετονομάστηκε σε Λιανοβέργιον. Το 1940 το όνομα διορθώθηκε σε Λειανοβέργιο (με *"ει"*) και το 1946 με το ΦΕΚ 364Α - 27/12/1946  ορίστηκε έδρα της ομώνυμης νεοϊδρυθείσας κοινότητας. Το 1961 προσαρτήθηκε ο καταργούμενος οικισμός Παλαιοχώρι, ο οποίος είναι στα δυτικά του. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Λειανοβεργίου η οποία υπάγεται στη δημοτική ενότητα Πλατέος του Δήμου Αλεξάνδρειας ενώ σύμφωνα με την απογραφή του 2011 απογράφησαν 1.593 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

* Έχει ενσωματωθεί πλέον και το Παλαιοχώρι

## Παραπομπές


## Εξωτερικοί σύνδεσμοι

* Αρχειακές περιγραφές για Λιανοβέργι (Ημαθία) από το Εθνικό Ευρετήριο Αρχείων των Γενικών Αρχείων του Κράτους.

Κατηγορία:Χωριά της περιφερειακής ενότητας Ημαθίας
Κατηγορία:Δήμος Αλεξάνδρειας
Ραψομανίκι Ημαθίας

Το **Ραψομανίκι** είναι χωριό της περιφερειακής ενότητας Ημαθίας στην Κεντρική Μακεδονία.

## Γενικά στοιχεία
Το Ραψομανίκι βρίσκεται στην πεδιάδα του Αλιάκμονα σε υψόμετρο 23 μέτρα. Απέχει περίπου 13 χλμ. ΝΔ. από την Αλεξάνδρεια (έδρα του δήμου) και 64 χλμ. Δ.-ΝΔ. από την Θεσσαλονίκη. Στη νότια άκρη του χωριού περνάει η Εγνατία Οδός, νοτιότερα ο Αλιάκμονας, δίπλα και βορειοδυτικά είναι η Ξεχασμένη ενώ δίπλα και βορειοανατολικά το Κεφαλοχώρι. Ενοριακός ναός είναι η εκκλησία της Αγίας Παρασκευής που υπάγεται στην Ιερά Μητρόπολη Ναούσης, Βεροίας και Καμπανίας. Ιστορικά συμπεριλαμβάνεται στα χωριά της περιοχής του Ρουμλουκίου.

Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918 να προσαρτάται στην τότε κοινότητα Ξεχασμένης. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Ξεχασμένη, αποτελούν την κοινότητα Ξεχασμένης η οποία υπάγεται στη δημοτική ενότητα Αντιγονίδων του Δήμου Αλεξάνδρειας ενώ σύμφωνα με την απογραφή του 2011 απογράφησαν 206 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Αλεξάνδρειας
Φορμόσα (Αργεντινή)

Η **Φορμόσα** () είναι πόλη της Αργεντινής και πρωτεύουσα της επαρχίας Φορμόσα. Βρίσκεται στα νοτιοανατολικά της επαρχίας, στον ποταμό Παραγουάη, σε απόσταση 939 χιλιομέτρων από την ομοσπονδιακή πρωτεύουσα Μπουένος Άιρες. Η πόλη είχε 222.226 κατοίκους το 2010.

Η Φορμόσα είναι το κέντρο της βιομηχανίας της επαρχίας, η οποία επεξεργάζεται προϊόντα από τους φυσικούς πόρους της περιοχής. Το λιμάνι που εξυπηρετεί την Παραγουάη προς τον ποταμό Παρανά είναι το κύριο μέσο μεταφοράς για τη διακίνηση της παραγωγής. Στην πόλη υπάρχει αεροδρόμιο .

## Ιστορία
αριστερά|μικρογραφία|Εγκαταλελειμμένος σιδηροδρομικός σταθμός στη Φορμόσα
Η πόλη Φορμόσα ιδρύθηκε από κάποιον συνταγματάρχη Λουίς Χόρχε Φοντάνα στις 8 Απριλίου 1879, στις όχθες του ποταμού Παραγουάη. Του είχε ανατεθεί να δημιουργήσει έναν αστικό πυρήνα που θα χρησίμευε ως βάση για τις τοπικές αρχές. Εκείνη την εποχή η Αργεντινή ήταν πολύ υποβαθμισμένη (είχε μόλις 2,5 εκατομμύρια κατοίκους) και η επικράτεια της Φορμόσα ήταν μια άγονη παραμεθόρια περιοχή απέναντι από την Παραγουάη, εναντίον της οποίας είχε πρόσφατα κερδηθεί ένας πολύ σκληρός πόλεμος, ο πόλεμος της Τριπλής Συμμαχίας (1865-1870).

Το όνομα της πόλης προέρχεται από το αρχαίο ισπανικό *fermosa* (σήμερα *hermosa*) που σημαίνει «όμορφη».

## Κλίμα

## Παραπομπές


## Εξωτερικοί σύνδεσμοι

* 

Κατηγορία:Πόλεις της Αργεντινής
Ρήγας Αξελός

Ο **Ρήγας Αξελός** (Αθήνα, 1 Φεβρουαρίου 1950) είναι Έλληνας ηθοποιός του θεάτρου, του κινηματογράφου και της τηλεόρασης.

## Βιογραφία
Ο Ρήγας Αξελός έχει διατελέσει γενικός γραμματέας και πρόεδρος του Σωματείου Ελλήνων Ηθοποιών για περίπου 10 χρόνια. Επίσης έχει διατελέσει μέλος της διοίκησης των θεατρικών και κινηματογραφικών οργανισμών, σαν εκπρόσωπος των εργαζομένων, για περισσότερο από 20 χρόνια. Είναι επίσης δημοτικός σύμβουλος του Δήμου Αθηναίων με την Ανοιχτή Πόλη το 2006.

Ο Ρήγας Αξελός έχει μακρά πορεία ως ηθοποιός στο θέατρο, στον κινηματογράφο και στην τηλεόραση.

## Φιλμογραφία

### Τηλεοπτικές σειρές στις οποίες έχει παίξει

### Κινηματογραφικές ταινίες στις οποίες έχει παίξει

### Θεατρικές παραστάσεις στις οποίες έχει παίξει

## Προσωπική ζωή
Από το 1996 είναι παντρεμένος με την επίσης ηθοποιό Μίρκα Παπακωνσταντίνου.

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Μπέτμανχεν

Το **μπέτμανχεν** (γερμ. bethmännchen, που σημαίνει «μικρός Μπέτμαν») είναι αρτοσκεύασμα που παρασκευάζεται από αμυγδαλόπαστα με αμύγδαλα, ζάχαρη άχνη, ροδόνερο, αλεύρι και αυγά. Είναι παραδοσιακό έδεσμα, που συνήθως ψήνεται για την ημέρα των Χριστουγέννων και είναι ευρέως διαθέσιμο σε καταστήματα σοκολάτας στη Φραγκφούρτη.

Είναι ένα ειδικό εμπόρευμα που πωλείται στη χριστουγεννιάτικη αγορά της Φραγκφούρτης, μια από τις παλαιότερες χριστουγεννιάτικες αγορές στη Γερμανία, που χρονολογείται από το 1393.

## Ιστορία
Το όνομα προέρχεται από την οικογένεια Μπέτμαν. Ο θρύλος λέει ότι ο Παριζιάνος σεφ ζαχαροπλαστικής Ζαν-Ζακ Γκοτενιέ ανέπτυξε τη συνταγή για τον τραπεζίτη και δημοτικό σύμβουλο Σίμον Μόριτς φον Μπέτμαν το 1838. Αρχικά τα μπέτμανχεν ήταν διακοσμημένα με τέσσερα αμύγδαλα, ένα για κάθε γιο του Σίμον Μόριτς. Μετά το θάνατο του γιου του, Χάινριχ, το 1845, αφαιρέθηκε το τέταρτο αμύγδαλο. Ωστόσο, αυτή η ιστορία είναι απίθανη, καθώς ο Σίμον Μόριτς είχε πεθάνει ήδη το 1826.

Μετά από ενάμιση αιώνα παρασκευής, η μορφή και η συνταγή του δεν έχουν αλλάξει ποτέ.

## Παραπομπές


## Εξωτερικοί σύνδεσμοι
* Μια συνταγή για το μπέτμανχεν 
* Konditorei Hollhorst
* Bethmannchen στο περιοδικό Living at Home, τεύχος Νοεμβρίου 2010 μέσω Google Translate
* Bethmannchen μέσω Google Translate

Κατηγορία:Χριστουγεννιάτικα εδέσματα
Κατηγορία:Χριστούγεννα στη Γερμανία
Κατηγορία:Γερμανικά αρτοσκευάσματα
Φράνσις Φουκουγιάμα

Ο **Φράνσις Γιοσιχίρο Φουκουγιάμα** (27 Οκτωβρίου 1952) είναι Αμερικανός, ιαπωνικής καταγωγής, πολιτικός επιστήμονας, πολιτικός οικονομολόγος, μελετητής διεθνών σχέσεων και συγγραφέας.

Ο Φουκουγιάμα είναι γνωστός για το βιβλίο του The End of History and the Last Man (1992), το οποίο υποστηρίζει ότι η παγκόσμια εξάπλωση των φιλελεύθερων δημοκρατιών και του καπιταλισμού της ελεύθερης αγοράς και του δυτικού τρόπου ζωής του μπορεί να σηματοδοτήσει το τελικό σημείο της κοινωνικοπολιτισμικής εξέλιξης και του πολιτικού αγώνα της ανθρωπότητας και να γίνει η τελική μορφή ανθρώπινης διακυβέρνησης. Ο Φουκουγιάμα συνδέεται επίσης με την άνοδο του νεοσυντηρητικού κινήματος, από το οποίο έχει αποστασιοποιηθεί.

## Βιογραφία
Γεννήθηκε στη γειτονιά του Χάιντ Παρκ του Σικάγο. Ο παππούς του διέφυγε από τον Ρωσοϊαπωνικό Πόλεμο το 1905 και άνοιξε ένα κατάστημα στη δυτική ακτή.Ο πατέρας του, Yoshio Fukuyama, Ιαπωνοαμερικανός δεύτερης γενιάς, εκπαιδεύτηκε ως διάκονος στην Κονγκρεγκανιστική Εκκλησία, έλαβε διδακτορικό στην κοινωνιολογία από το Πανεπιστήμιο του Σικάγο και έγινε θεολόγος. Η μητέρα του, Τοσίκο Καβάτα Φουκουγιάμα, γεννήθηκε στο Κιότο της Ιαπωνίας, και ήταν κόρη του Σίρο Καβάτα.

Ως βασικός συντελεστής στη διατύπωση του Δόγματος Ρήγκαν, ο Φουκουγιάμα είναι μια σημαντική προσωπικότητα στην άνοδο του νεοσυντηρητισμού. Ο Φουκουγιάμα συνυπέγραψε την επιστολή το 1998 που συνιστούσε στον Πρόεδρο Μπιλ Κλίντον να υποστηρίξει τις ιρακινές εξεγέρσεις στην ανατροπή του τότε Προέδρου του Ιράκ Σαντάμ Χουσεΐν. Ήταν επίσης μεταξύ σαράντα συνυπογράφων της επιστολής του William Kristol στις 20 Σεπτεμβρίου 2001 προς τον Πρόεδρο Τζωρτζ Μπους μετά τις επιθέσεις της 11ης Σεπτεμβρίου 2001 που πρότεινε στις ΗΠΑ όχι μόνο «να συλλάβουν ή να σκοτώσουν τον Οσάμα μπιν Λάντεν», αλλά και να ξεκινήσουν «μία αποφασιστική προσπάθεια απομάκρυνσης του Σαντάμ Χουσεΐν από την εξουσία στο Ιράκ»

## Παραπομπές


Κατηγορία:Αμερικανοί οικονομολόγοι
Κατηγορία:Αμερικανοί φιλόσοφοι
Κατηγορία:Αμερικανοί πολιτικοί επιστήμονες
Κατηγορία:Αμερικανοί κοινωνιολόγοι
Κατηγορία:Αμερικανοί ιαπωνικής καταγωγής
Στέφαν Σφεντόφσκι

Ο **Στέφαν Σφεντόφσκι** (, Πιότρκουφ, 26 Δεκεμβρίου 1891 - Βαρσοβία, 27 Μαΐου 1973) ήταν Πολωνός αναρχοσυνδικαλιστής ακτιβιστής και συμμετέχων στην Εξέγερση της Βαρσοβίας.

## Βιογραφία
Τον Οκτώβριο του 1939, ο Σφεντόφσκι ήταν ένας από τους ιδρυτές της Ένωσης Πολωνών Συνδικαλιστών () και από το 1943 ήταν ο γενικός γραμματέας της. Ήταν επίσης εκπρόσωπος του Συμβουλίου Ζεγκότα για τη βοήθεια των Εβραίων. Από το 1942, οργάνωσε τη μυστική Πολωνική Δυτική Ένωση. Τον Φεβρουάριο του 1944 έγινε αντιπρόεδρος του Συγκεντρωτισμός των Δημοκρατικών, Σοσιαλιστικών και Συνδικαλιστικών Κομμάτων. Πολέμησε στην Εξέγερση της Βαρσοβίας ως υπολοχαγός στις τάξεις της 104ης Διμοιρίας Συνδικαλιστών.

Μετά τον πόλεμο εργάστηκε μαζί με άλλους συνδικαλιστές στον Εκδοτικό Συνεταιρισμό «Word» στο Λοτζ, ο οποίος λειτούργησε μέχρι το 1948, και στη συνέχεια σε άλλους συνεταιρισμούς εργατών. Το 1950, το Γραφείο Ασφαλείας ανέλαβε ερευνητικά μέτρα εναντίον του Σφεντόφσκι, για να προετοιμάσει μια δίκη για την οργάνωση μιας «συνωμοσίας στην κομμουνιστική ηγεσία κατά τη διάρκεια του Β΄ Παγκοσμίου Πολέμου». Τον Ιούλιο του 1953 ελήφθη απόφαση για τη σύλληψή του. Ωστόσο, δεν υπάρχουν πληροφορίες για την παραμονή του Σφεντόφσκι στη φυλακή. Το 1973, λίγο πριν από το θάνατο του Σφεντόφσκι, το Υπουργείο Δημόσιας Ασφάλειας σκέφτηκε να λάβει μέτρα για να αναλάβει το αρχείο του συνδικαλιστικού κινήματος που ανήκε.

## Παραπομπές


## Πηγές
*  
*  

Κατηγορία:Πολωνοί αντιφασίστες
Κατηγορία:Πολωνοί συνδικαλιστές
Κατηγορία:Πολωνοί αναρχικοί
Κατηγορία:Μέλη της Ζεγκότα
Κατηγορία:Πολωνοί αντιστασιακοί στο Β΄ Παγκόσμιο Πόλεμο
Κατηγορία:Συμμετέχοντες στην Εξέγερση της Βαρσοβίας
Κατηγορία:Αποδέκτες του Σταυρού της Ανδρείας (Πολωνία)
Κατηγορία:Αποδέκτες του Σταυρού της Ανεξαρτησίας (Πολωνία)
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Ενταφιασμοί στο Κοιμητήριο Ποβόνσκι
Ρούζα Μάρια Γκοζντζιέφσκα

Η **Ρούζα Μάρια Γκοζντζιέφσκα** (πολωνικά: Róża Maria Goździewska), γνωστή και ως **Ρουζίτσκα** **Γκοζντζιέφσκα** (Różyczka Goździewska, με το *Różyczka* να είναι υποκοριστικό του μικρού της ονόματος, που σημαίνει «Μικρό Τριαντάφυλλο ») (31 Μαρτίου 1936 – 29 Οκτωβρίου 1989) ήταν Πολωνή νοσηλεύτρια, γνωστή ως η νεότερη νοσηλεύτρια της Εξέγερσης της Βαρσοβίας το 1944, όταν ήταν παιδί.

## Βιογραφία
Η Γκοζντζιέφσκα γεννήθηκε στις 31 Μαρτίου 1936. Ο πατέρας της σκοτώθηκε από την Γκεστάπο το 1943. Ένα χρόνο αργότερα, την 1η Αυγούστου, η πόλη της Βαρσοβίας βυθίστηκε στην εξέγερση κατά των Γερμανών κατακτητών, με τον άμαχο πληθυσμό να βρίσκεται στη μέση. Αρκετά παιδιά στρατιώτες συμμετείχαν στις μάχες στο πλευρό των Πολωνών ανταρτών.

Η Γκοζντζιέφσκα, 8 ετών εκείνη την εποχή, βοηθούσε στο υπαίθριο νοσοκομείο στην οδό Μονιούσκι (Moniuszki) 11 στη Βαρσοβία. Την περιέγραψαν ως νοσηλεύτρια επειδή έκανε τους ασθενείς να χαμογελούν, τους έφερνε νερό να πιουν και προσπαθούσε να απομακρύνει τις μύγες. Αυτό το υπαίθριο νοσοκομείο συνδέθηκε με την μονάδα της Εταιρείας του Εσωτερικού Στρατού των Πολωνών ανταρτών. Η συγγενής της, Γιαντβίγκα Ομπρετένι, 19 ετών τότε, ήταν επίσης νοσηλεύτρια στην Εξέγερση.

Μια φωτογραφία της Γκοζντζιέφσκα, φορώντας ένα περιβραχιόνιο του Ερυθρού Σταυρού, τραβήχτηκε στις αρχές Αυγούστου 1944 από τον Εουγκένιους Λοκάισκι, γνωστού με το ψευδώνυμο «Brok», έναν αντιστασιακό και φωτογράφο του Εσωτερικού Στρατού, ο οποίος θα πέθαινε ένα μήνα αργότερα. Η Εξέγερση, αφού υπέστη μεγάλες απώλειες μεταξύ των αμάχων συμμετεχόντων, τελικά καταπνίγηκε από τους Γερμανούς στις 2 Οκτωβρίου. Η Γκοζντζιέφσκα και η αδελφή της επέζησαν του πολέμου. Στη συνέχεια, παρακολούθησε ένα γυμνάσιο που διοικούσαν οι Ουρσουλίνες, αποφοίτησε από το Τεχνολογικό Πανεπιστήμιο της Σιλεσίας και το 1958 μετανάστευσε στη Γαλλία, όπου παντρεύτηκε και απέκτησε δύο παιδιά. Πέθανε στις 29 Οκτωβρίου 1989.

## Μνήμη
Στις αρχές του 21ου αιώνα, η φωτογραφία της κέρδισε την αναγνώριση, αφού χρησιμοποιήθηκε σε διάφορα υλικά που δημοσιεύτηκαν από το Μουσείο Εξέγερσης της Βαρσοβίας. Η φωτογραφία της επιχρωματίστηκε τη δεκαετία του 2010 και στα τέλη της δεκαετίας του 2010 χαρακτηρίστηκε ως «πολύ γνωστή» και ακόμη και ως μία από τις πιο διάσημες φωτογραφίες της Εξέγερσης της Βαρσοβίας.

## Δείτε επίσης
* Μικρός εξεγερμένος

## Παραπομπές


Κατηγορία:Πολωνές νοσηλεύτριες
Κατηγορία:Γυναίκες στον Β' Παγκόσμιο Πόλεμο
Κατηγορία:Συμμετέχοντες στην Εξέγερση της Βαρσοβίας
Κατηγορία:Πολωνοί μετανάστες στη Γαλλία
Φραντσίσεκ Καρπίνσκι

Ο **Φραντσίσεκ Καρπίνσκι** (πολωνικά: Franciszek Karpiński) (4 Οκτωβρίου 1741 &#x2013; 16 Σεπτεμβρίου 1825) ήταν ο κορυφαίος συναισθηματικός Πολωνός ποιητής της Εποχής του Διαφωτισμού. Μνημονεύεται ιδιαίτερα για τα θρησκευτικά του έργα που αργότερα αποδόθηκαν ως ύμνοι και κάλαντα. Θεωρείται επίσης ένας από τους πιο πρωτότυπους Πολωνούς συγγραφείς των πρώιμων διαμελισμών. Στην πατρίδα του, την Πολωνία, αγαπήθηκε κατά τη διάρκεια της πολωνικής ρομαντικής περιόδου στις αρχές του 19ου αιώνα.

## Βιογραφία
Ο Καρπίνσκι γεννήθηκε το 1741 στο Χοουόσκουφ (Hołosków) κοντά στην Κολομίγια και σπούδασε στο Στανιοσουάβουφ (τότε το έδαφος της Πολωνικής-Λιθουανικής Κοινοπολιτείας, τώρα Ιβάνο-Φρανκίβσκ στη δυτική Ουκρανία). Παρακολούθησε το Πανεπιστήμιο του Λβουφ, αποκτώντας τον τίτλο του διδάκτορα της φιλοσοφίας. Πέρασε άλλους 18 μήνες στη Βιέννη, όπου σπούδασε ξένες γλώσσες. Η πρώτη του δουλειά ήταν ως δάσκαλος στις αυλές αρχόντων.

Το 1780, ο πρώτος του ποιητικός τόμος ήρθε στην προσοχή της ισχυρής οικογένειας Τσαρτορίσκι. Υπό την αιγίδα τους, ταξίδεψε στη Βαρσοβία για να γίνει γραμματέας του Πρίγκιπα Άνταμ Καζίμιες Τσαρτορίσκι. Έγραψε τρία βιβλία ποίησης, τα οποία γνώρισαν μεγάλη δημοτικότητα, αλλά μετά από λίγα χρόνια απογοητεύτηκε από την υποκρισία που επικρατούσε στην πρωτεύουσα και αποσύρθηκε πίσω στην ύπαιθρο, στο Κρέσι (Ανατολικά Σύνορα), τότε υπό τον Αυστριακό Διαμελισμό.

Μεταξύ 1785 και 1818 εργάστηκε ως δάσκαλος στην οικογένεια Μπρανίτσκι στο Μπιαουίστοκ. Εκεί έγραψε μερικά από τα πιο διάσημα έργα του, μεταξύ των οποίων το «Bóg się rodzi, moc truchleje» («Ο Θεός γεννιέται, η δύναμη τρέμει») και «Kiedy ranne wstają zorze» («Όταν τα πρωινά φώτα αναδύονται»). Ήταν πρωτίστως εκείνα τα θρησκευτικά και πατριωτικά τραγούδια, οι ύμνοι και τα κάλαντα που θα τραγουδούσαν οι επόμενες γενιές και θα απαθανάτιζαν τα έργα του στην Πολωνία.> Το 1800 έγινε μέλος της νεοσύστατης Εταιρείας Φίλων της Επιστήμης της Βαρσοβίας.

Αρκετά από τα ποιήματά του κάνουν ρομαντικές αναφορές σε μια «Ιουστίνα», γι΄ αυτό ήταν γνωστός ως «ο εραστής της Ιουστίνας» κατά τη διάρκεια της ζωής του. Κάποιοι εικάζουν ότι έδωσε το ψευδώνυμο Ιουστίνα σε όλους του έρωτες του και ότι αναφέρθηκε σε τουλάχιστον τρεις διαφορετικές γυναίκες με αυτό το όνομα.

Το 1818, αποσύρθηκε σε ένα αρχοντικό κοντά στο Βοουκόβισκ (τώρα Βαουκαβίσκ στη Λευκορωσία), όπου έγραψε τα απομνημονεύματά του. Πέθανε στις 16 Σεπτεμβρίου 1825.

Ο Καρπίνσκι ενταφιάστηκε στο Γουίσκουφ (σήμερα Λισκάβα στην Περιοχή Προυζάνι της Λευκορωσίας).

## Δείτε επίσης
* Διαφωτισμός στην Πολωνία

## Παραπομπές


## Εξωτερικοί σύνδεσμοι

* Κατάλογος έργων του Καρπίνσκι (πολωνικά)

Κατηγορία:Πολωνοί ποιητές
Κατηγορία:Πολωνοί μεταφραστές
Κατηγορία:Απόφοιτοι του Πανεπιστημίου του Λβιβ
Φρανσουά Οζόν

Ο **Φρανσουά Οζόν** (*François Ozon*, 15 Νοεμβρίου 1967) είναι Γάλλος σκηνοθέτης και σεναριογράφος.

## Βιογραφία
Γεννήθηκε το 1967 στο Παρίσι και σπούδασε σκηνοθεσία στη σχολή κινηματογράφου La Femis.

Το 2000 σκηνοθέτησε την ταινία *Σταγόνες νερού σε καυτές πέτρες* και έλαβε το Βραβείο Teddy στο Φεστιβάλ του Βερολίνου. Την ίδια χρονιά προτάθηκε για βραβείο Σεζάρ Καλύτερου Σκηνοθέτη για την ταινία *Κάτω από την άμμο*. Το 2002, για την ταινία *[[8 Γυναίκες]]* κέρδισε το βραβείο Lumières καλύτερου σκηνοθέτη. Το 2010, το *Potiche* προτάθηκε για Βραβείο BAFTA Καλύτερης Μη Αγγλόφωνης Ταινίας και για Χρυσό Λέοντα στο φεστιβάλ της Βενετίας. Έλαβε το βραβείο καλύτερου σεναριογράφου στα Βραβεία Ευρωπαϊκού Κινηματογράφου για την ταινία του 2012, *Το αγόρι στο τελευταίο θρανίο*. Το 2016 κυκλοφόρησε η ταινία *Frantz* και ήταν υποψήφια για το βραβείο Σεζάρ καλύτερης ταινίας. Το ''Θέλημα Θεού'' το 2018 κέρδισε το Μέγα Βραβείο της Επιτροπής στο 69ο Φεστιβάλ του Βερολίνου. Το 2020 κυκλοφόρησε *Το Καλοκαίρι του 85* και το 2022 το *Peter von Kant*, που ήταν η εναρκτήρια ταινία του 72ου Φεστιβάλ του Βερολίνου. 

## Παραπομπές


Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Κατηγορία:ΛΟΑΤ πρόσωπα από τη Γαλλία
Στέφανος Ήμελλος

Ο **Στέφανος Ήμελλος** (1933) είναι Έλληνας πανεπιστημιακός και λαογράφος.

## Βιογραφία
Γεννήθηκε το 1933 στο Φιλώτι Νάξου και σπούδασε στη Φιλοσοφική Σχολή του Πανεπιστημίου Αθηνών. Έχει εργαστεί ως λαογράφος και έχει διδάξει στη Φιλοσοφική Αθηνών. Είναι επίτιμος πρόεδρος της Εταιρείας Κυκλαδικών Μελετών. Από το 2011 είναι τακτικό μέλος της Ακαδημίας Αθηνών και το 2019 διετέλεσε πρόεδρός της.

## Παραπομπές


Κατηγορία:Έλληνες λαογράφοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Πρόεδροι της Ακαδημίας Αθηνών
Κατηγορία:Μέλη της Ακαδημίας Αθηνών
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Επισκοπή Αντιγονιδών Ημαθίας

Η **Επισκοπή** είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - Ιστορικά στοιχεία
Η Επισκοπή βρίσκεται κοντά στα όρια με την Περιφερειακή Ενότητα Πέλλας, στην πεδιάδα του Αλιάκμονα και βόρεια του ποταμού σε υψόμετρο 20 μέτρα. Απέχει περίπου 10 χλμ. ΝΔ. από τη Αλεξάνδρεια (έδρα του δήμου), 28 χλμ. Ν.-ΝΔ. από τα Γιαννιτσά και 58 χλμ. Δ. από την Θεσσαλονίκη ενώ βόρεια από το χωριό περνάει η ΕΟ Αλεξάνδρειας - Κοζάνης. Δυτικά είναι τα Καβάσιλα, βόρεια το Καμποχώρι, ανατολικά ο Λουτρός και νότια το Κεφαλοχώρι. Ενοριακός ναός είναι η εκκλησία της Κοιμήσεως της Θεοτόκου που υπάγεται στην Ιερά Μητρόπολη Ναούσης, Βεροίας και Καμπανίας.

Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1928 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με το Καλοχώρι, αποτελούν την κοινότητα Επισκοπής η οποία υπάγεται στη δημοτική ενότητα Αντιγονίδων του Δήμου Αλεξάνδρειας ενώ σύμφωνα με την απογραφή του 2011 απογράφησαν 462 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Σημείωση
Στην Ημαθία και τον Δήμο Ηρωικής Πόλης Νάουσας υπάρχει ο συνώνυμος οικισμός Επισκοπή.

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Αλεξάνδρειας
Sonic: Η Ταινία 2

Το ***Sonic: Η Ταινία 2*** (πρωτότυπος αγγλικός τίτλος: ***Sonic the Hedgehog 2***) είναι μια κωμική ταινία δράσης-περιπέτειας του 2022 που βασίζεται στη σειρά βιντεοπαιχνιδιών που δημοσιεύτηκε από τη Sega και στη συνέχεια του ** (2020). Σε σκηνοθεσία Τζεφ Φάουλερ και σενάριο Πατ Κέισι, Τζος Μίλερ και Τζον Γουίτινγκτον, στην ταινία πρωταγωνιστούν οι Μπεν Σβαρτζ, Τζιμ Κάρεϊ, Τζέιμς Μάρσντεν, Τίκα Σάμπτερ, Νατάσα Ρόθγουελ, Άνταμ Πάλι και Λι Μάζντουμπ που επαναλαμβάνουν τους ρόλους τους με τους Κολίν Βίλαρντ, Ίντρις Έλμπα και Σέμαρ Μουρ μπαίνουν στο καστ.

Μετά την επιτυχία της πρώτης ταινίας, η Paramount Pictures ανακοίνωσε τη συνέχεια τον Μάιο του 2020, με τον Φάουλερ να επιστρέφει ως σκηνοθέτης, ενώ ο Κέισι και ο Τζος Μίλερ επέστρεψαν ως σεναριογράφοι και οι Σβαρτς, Κάρεϊ και το υπόλοιπο καστ επανέλαβαν τους ρόλους τους. Τα γυρίσματα πραγματοποιήθηκαν από τον Μάρτιο έως τον Ιούνιο του 2021 στο Βανκούβερ και τη Χαβάη.

Το *Sonic: Η Ταινία 2* κυκλοφόρησε στις κινηματογραφικές αίθουσες σε πολλές αγορές στις 30 Μαρτίου 2022 και στις Ηνωμένες Πολιτείες στις 8 Απριλίου, από την Paramount Pictures και την Sega Sammy Group. Η ταινία εγκωμιάστηκε για τις σεκάνς δράσης, τα γραφικά, το χιούμορ, τους χαρακτήρες κινουμένων σχεδίων και τις ερμηνείες του καστ, αν και το σενάριο, ο χρόνος προβολής και ο ρυθμός της προκάλεσαν κριτική. Πολλοί κριτικοί θεώρησαν την ταινία μια βελτίωση σε σχέση με τον προκάτοχό της. Κέρδισε 405,4 εκατομμύρια δολάρια παγκοσμίως, και έγινε η ταινία με τα υψηλότερα εισοδήματα βιντεοπαιχνιδιών στις Ηνωμένες Πολιτείες και η τέταρτη ταινία βιντεοπαιχνιδιών με τα περισσότερα έσοδα όλων των εποχών. Ακολουθείται από την , η οποία έχει προγραμματιστεί να κυκλοφορήσει στις 20 Δεκεμβρίου 2024, ενώ το *[[Knuckles]]*, μια spin-off μίνι σειρά με πρωταγωνιστή τον Νακλς, η οποία λαμβάνει χώρα ανάμεσα στα γεγονότα της παρούσας και της τρίτης ταινίας έχει προγραμματιστεί να κυκλοφορήσει στις 26 Απριλίου 2024.

## Διανομή

* Παναγιώτης Αποστολόπουλος ως Σόνικ
* Στεφανία Φιλιάδη ως Τέιλς
* Χρήστος Πλαΐνης ως δρ Ρομπότνικ
* Ντένης Μακρής ως Τομ Γουακόφσκι
* Γιάννης Στεφόπουλος ως Νακλς
* Τζωρτζίνα Λιώση ως Μάντι
* Γιάννης Τσούτσιας ως Γουέιντ
* Τάσος Κωστής ως διοικητής Γουόλτερς

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2022
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές κωμικές ταινίες δράσης
Κατηγορία:Αμερικανικές περιπετειώδεις ταινίες φαντασίας
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες τοποθετημένες στην Μοντάνα
Κατηγορία:Ταινίες τοποθετημένες σε φανταστικούς πλανήτες
Κατηγορία:Ταινίες γυρισμένες στη Χαβάη
Κατηγορία:Ιαπωνικές ταινίες
Κατηγορία:Ταινίες κινουμένων σχεδίων της Paramount Pictures
Κατηγορία:Ταινίες παραγωγής Paramount Pictures
Κατηγορία:Ταινίες 4DX
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες με μουσική σύνθεση Junkie XL
Κατηγορία:Sonic (ταινίες)
Κατηγορία:Ταινίες σίκουελ
Κατηγορία:Ταινίες κινουμένων σχεδίων με υπερήρωες
Uncharted (ταινία)

Το ***Uncharted*** είναι μια αμερικανική ταινία δράσης-περιπέτειας του 2022 σε σκηνοθεσία  Ρούμπεν Φλέτσερ σε σενάριο των Ρέιφ Τζάνκινς, Αρτ Μάρκουμ και Μάθιου Χολογουέι, βασισμένη στο ομώνυμο franchise βιντεοπαιχνιδιών που αναπτύχθηκε από την Naughty Dog και εκδόθηκε από τη Sony Interactive Entertainment. Πρωταγωνιστούν οι Τομ Χόλλαντ ως Nathan Drake και Μαρκ Γουόλμπεργκ ως Victor Sullivan, με τους Σοφία Άλι, Τάτι Γκαμπριέλ και Αντόνιο Μπαντέρας σε δεύτερους ρόλους.

Η ταινία ξεκίνησε να αναπτύσσεται το 2008 με τον παραγωγό Άβι Άραντ να δηλώνει ότι θα συνεργαζόταν με τη Sony Pictures για να αναπτύξει μια κινηματογραφική προσαρμογή του franchise βιντεοπαιχνιδιών. Τότε βρισκόταν σε κόλαση ανάπτυξης με διάφορους σκηνοθέτες, σεναριογράφους και κύρια μέλη του καστ να συνδέονται σε διάφορα σημεία. Οι σκηνοθέτες Ντέιβιντ Ο. Ράσελ, Νιλ Μπέργκερ, Σεθ Γκόρντον, Νταν Τράχτενμπεργκ, Σον Λέβι και Τράβις Νάιτ υπέγραψαν αρχικά υπογραφή για τη σκηνοθεσία ενώ ο Γουόλμπεργκ επρόκειτο να παίξει τον Drake στην πρώιμη ανάπτυξη. Ο Χόλλαντ επιλέχθηκε ως Drake τον Μάιο του 2017 και ο Φλέτσερ προσλήφθηκε ως σκηνοθέτης στις αρχές του 2020. Τα γυρίσματα ξεκίνησαν τον Μάρτιο του 2020, αλλά σταμάτησαν λόγω της πανδημίας του COVID-19. Συνέχισαν τον Ιούλιο και ολοκληρώθηκε τον Οκτώβριο, με τοποθεσίες όπως η Βοστώνη, η Νέα Υόρκη, η Βαρκελώνη και η Κιάμπα.

Αρχικά είχε προγραμματιστεί να κυκλοφορήσει στις 18 Δεκεμβρίου 2020 και η ταινία αντιμετώπισε μεγάλες καθυστερήσεις λόγω της πανδημίας COVID-19. Τελικά έκανε πρεμιέρα στο Κολοσσαίο της Βαρκελώνης στις 7 Φεβρουαρίου 2022 και κυκλοφόρησε στις Ηνωμένες Πολιτείες από τη Sony Pictures Releasing στις 18 Φεβρουαρίου. Η ταινία έλαβε μικτές κριτικές από τους κριτικούς, οι οποίοι βρήκαν ότι ήταν μια παραπλανητική προσαρμογή του franchise βιντεοπαιχνιδιών και συγκριτικά με άλλες ταινίες δράσης-περιπέτειας. Η ταινία απέφερε 401,7 εκατομμύρια δολάρια παγκοσμίως, καθιστώντας την την πέμπτη ταινία βιντεοπαιχνιδιών με τις περισσότερες εισπράξεις όλων των εποχών.

## Παραπομπές


## Εξωτερικοί σύνδεσμοι

*''Uncharted'' στο IMDb

Κατηγορία:Uncharted
Κατηγορία:Ταινίες του 2022
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Ταινίες παραγωγής Columbia Pictures
Κατηγορία:Ταινίες τοποθετημένες στην Βοστώνη
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στη Βαρκελώνη
Κατηγορία:Ταινίες γυρισμένες στο Βερολίνο
Κατηγορία:Ταινίες γυρισμένες στη Μαδρίτη
Κατηγορία:Ταινίες σε παραγωγή Άβι Άραντ
Κατηγορία:Ταινίες σε σενάριο Αρτ Μάρκουμ και Μάθιου Χόλογουεϊ
Κατηγορία:Ταινίες 4DX
Κατηγορία:PlayStation Productions
Κατηγορία:Ταινίες ScreenX